Antiageing. Zdravie a vitalita napriek pribúdajúcemu veku

Copyright © Igor Mayer

Blog autora www.antiageing.sk

Obálka Michal Melich

www.michalmelich.sk

Ilustrácie © Michaela Kľučárová

https://www.deviantart.com/shellykeyartwork

Fotografie autor a Pixabay.com

Jazyková korektúra Ing. Ľudovít Herzog

Všetky práva vyhradené. Okrem použitia ukážok na účely recenzie, nesmú byť žiadne časti tejto knihy reprodukované ani šírené v akejkoľvek forme bez predchádzajúceho písomného súhlasu autora.

Odmietnutie zodpovednosti

Napriek tomu, že všetky prelomové informácie týkajúce sa zdravia a blokovania procesu starnutia uvedené v tejto knihe sú pravdivé a overené v praxi, nie je možné ich pokladať za spôsob liečenia akýchkoľvek chorôb.

Pokiaľ má čitateľ tejto knihy akékoľvek zdravotné problémy, v zmysle platnej legislatívy je pre ich riešenie príslušný kvalifikovaný odborník.

ISBN: 978-80-971791-3-7 epub

ISBN: 978-80-971791-4-4 mobi

„Žijeme v epoche prelomových objavov a vynálezov,

ktoré neuveriteľným tempom posúvajú hranice nášho poznania.

Veda už ponúkla odpovede na mnoho veľkých otázok,

akurát ich ešte nepoznáme.

Táto kniha by rada prispela poznaniu tých, ktoré sú ukryté v jej názve“.

Inšpirované seriálom Svet budúcnosti.

Zdravie ani mladosť tu nemáš navždy.

Nevytrvá ak pre to niečo neurobíš a treba

s tým začať čo najskôr lebo aj tu funguje pasca pomalého úpadku.

Ak si stále presvedčený že k starnutiu patrí čoraz viac chorôb, čoraz viac liekov, či stále pribúdajúce kilá, mám pre teba dve správy – ako obyčajne dobrú a zlú.

NIE JE TO PRAVDA teda NEMUSÍ TO TAK BYŤ – to je tá dobrá správa :)

Tá zlá správa : či to tak bude aj u teba to závisí iba od teba samého!

Igor Mayer

Poďakovanie

Za vyše 6 rokov ktoré sa venujem antiageingu patrí poďakovanie mnohým ľudom. Niektorí mi dali dôveru bezprostredne po tom čo som im o tom povedal (však Betty, Vladko, Milan, Milka, Alenka, Renata, Ivan). Niektorí váhali ale keď sa rozhodli už sa toho držia (Milan, Denis, Tibor, Ľubica,... ). Niektorí pochopili aj bez mojej pomoci (Daniel) ale sú aj takí čo to nedokázali pochopiť dodnes a medzi nimi aj tí čo už nie sú medzi nami...

Všetkým som vďačný. Naučili ma pokore a prijatiu odmietnutia čo bolo na tom asi to najťažšie. Aj oni však boli súčasťou cesty ktorá ma doviedla až sem.

Mnohí sa ku mne pridali potom čo vznikla naša stránka www.antiageing.sk. S niektorými som sa doteraz ani raz nestretol alebo sme sa doposiaľ nevideli lebo sme od seba ďaleko, dokonca na iných kontinentoch (však Slávo, Miloš, Nadja, Andrea, Marta,...)

Najväčšie ďakujem patrí tým ktorí ma podporili v mojom úsilí. V prvom rade je to môj najmladší brat MUDr. Miroslav Mayer a moja dcéra Zuzka aj s manželom Igorom. Aj vďaka nej vznikol náš web a aj táto kniha.

Nemôžem nespomenúť aj svoju manželku, ktorá síce na začiatku nechápala o čo ide ale časom prijala túto moju aktivitu a dnes spolu pracujeme na permanentnom zlepšovaní svojej zdravotnej kondície a to aj napriek neustále pribúdajúcemu veku.

Pri tomto výpočte nesmiem zabudnúť na Rasťa, Anežku, Tamar, Andreu, Ľubku, Pavla, Katku, Anku, Gitku, Máriu, Mariannu, Jozefa, Igora, Danku, Maťu, Vierku, Rudiho, Janka, Janku, Vlada, Ivana, Mira, Alojza, Táňu, Evu, Ľuba, Štefana, Ivku... a hlavne Stana.

Vďaka všetkým, aj tým nemenovaným. (Keby som chcel menovať všetkých musel by som zapísať ešte aspoň dve ďalšie strany...)

Ďakujem tým čo mi pomohli pri posudzovaní môjho rukopisu za ich cenné pripomienky. Aj preto, že ste mi venovali svoj a čas a energiu môžeme teraz držať v ruke výsledok spoločného úsilia – knihu aká tu ešte nebola.

Urobili ste svoju prácu najlepšie ako sa dalo ale zodpovednosť za toto dielo i za všetky chyby v ňom jednoznačne padá na moju hlavu.

Som vďačný za všetkých ktorých antiageing priviedol do môjho života a ktorí dnes tvoria stále sa zväčšujúcu komunitu.

Vďaka vám priatelia.

Igor Mayer

Obsah

Musím sa vám priznať

Toto nie je obyčajná kniha

Ako čítať túto knihu?

STARNUTIE, ANTIAGEING VEDA „PROTI STARNUTIU“

Veda o živote

Mladosť a staroba – ohraničenia nášho života

Čo je zdravie?

Starnutie, dôsledky starnutia

Čo si máme predstaviť pod pojmom antiageing?

Ako sa prejavuje život v tvojom tele?

Čo urýchľuje naše starnutie

Od poriadku k chaosu

Koncept antiageingu

V čom sa mýli Wikipedia?

Antiageing a moderná medicína

Čo je zmyslom antiageingu?

Čo o starnutí a antiageingu píšu vedci

A čo si o tom myslíme my

Starnutie ako spoločný menovateľ

CESTA K „BALÍČKU ŽIVOTA“

Kolobeh života

Ako to vyzeralo predtým

Čo sa odvtedy zmenilo

Recept starej mamy

Biochemická továreň v tvojom tele

Dve zastávky na ceste k balíčku života

Balíček života

ZASTAVENIE ROZPADU NAŠICH TIEL

Prelomenie kódu

Génový čip

Ešte trochu histórie :)

Epigenetika alebo Svoje gény viete ovplyvňovať

Energia

Reštart tvojich génov mladosti

Do tretice všetkého dobrého

Like Apple - Ako Apple

Netešte sa príliš

Slovo lekára

Biológia trochu inak

Dal som si to dohromady a...

Zdravie a nestarnutie

Na vine je amygdala

Zmena paradigmy

PREČO BY MA MAL ZAUJÍMAŤ ANTIAGEING?

Podpora života

Prirodzené je byť zdravý

Tvoje telo je mladšie ako ty

Prečo som o tom doteraz nepočul?

Tvoje najväčšie obavy

Pasca pomalého úpadku a antiageing

Všetci starneme alebo starnúť budeme

Kolaps rodiny a komunity

Predlžovanie ľudského života,

Závery a súvislosti

Môžeš to zmeniť

Ruská ruleta po slovensky

Investícia do svojej budúcnosti

Sila myšlienky (informácie, poznania...)

Antiageing ako trend a motor zmeny

Predbežné zhrnutie

Iný ako Kolumbus

Starnutie nečaká

Musím sa vám priznať

Na začiatku mojej cesty k antiageingu bol strach. (No antiageingu? – Vtedy som nevedel, že také niečo ako antiageing vôbec existuje...) Nie taký obyčajný, keď sa niečoho zľaknete, ale potom, keď sa vec vyrieši, obavy zmiznú, ale taký obrovský, základný, živočíšny, keď vám naozaj ide o život a ten pocit STÁLE TRVÁ. Život ohrozujúci zver, čo vám sedí na krku a tisne vás k zemi, líha si s vami, tlačí sa do vašich snov a vy vstávate s myšlienkou na neho. STRACH!

Dôvod bol tento. Na lekárov som bol zvyknutý, lebo som bol u nich častým a pravidelným návštevníkom – mal som toho neúrečne a mnohé od mladosti. Potom sa pridala alergia (postupne na všetko a po celý rok!) a tiež vysoký tlak, bolesti okolo srdca, strata rovnováhy, bolesti hlavy, dvanástnikový vred, atď., atď., ... Ale keď sa k tomu pridalo svrbenie celého tela a nie a nie prestať, tak že som nemohol preň spať a neskôr rýchlo postupujúca strata funkčnosti kĺbov a ja som sa nemohol hýbať bez obrovských bolestí, tak to ma celkom vzalo.

Behal som od lekára k lekárovi vyšetrení pribúdalo, také i onaké, ale bolo to iba horšie a horšie. Sedel som na webe, aby som rozlúštil čo znamenajú také výrazy ako reumatická artritída, generalizovaná osteoartróza s chondrokalcinózou v kĺboch, hypertrofia svalstva, vertebrogenný algický syndrom, arteriálna hypertenzia 3. stupňa s vysokým rizikom a iné, čo som objavil vo svojich lekárskych správach. Moja budúcnosť? Čistá hrôza.

To mi pripomenulo ako som zúfalý hľadal riešenie v homeopatii, keď mi lekári nedokázali pomôcť so spomenutým celotelovým neprestajným svrbením, pre ktoré som nemohol spať a bol som úplne na dne s trasúcimi sa rukami a rozpadajúcim sa nefunkčným organizmom. Zúfalý uzlíček nervov, na poľutovanie. Vtedy by som dal za noc spánku celý majetok ...

Keď mi „odišli“ kĺby tak, že som neudržal v pravej ruke toaletný papier pri jeho používaní, nemohol som sa zohnúť, pokrčiť v kolenách ani zdvihnúť ruky od ukrutnej bolesti, z predstavy, že takto nemohúci ostanem na krku niektorej z našich dcér či zaťom, alebo ma dajú do dákeho domova pre bezvládnych a budem odkázaný na pomoc cudzích ľudí ktorí ma budú prebaľovať a kŕmiť, mi prechádzal mráz po chrbte.

Takáto budúcnosť ma desila. Človeku vtedy víria v hlave všelijaké myšlienky. Dostala sa mi do ruky kniha nemeckého novinára, ktorý spadol zo strechy a celý sa dolámal. Ležal v nemocnici medzi dvoma drevenými doskami, z ktorých mu trčala iba hlava, lebo mal zlomenú aj chrbticu a bol v duševnom stave keď rozmýšľal ako skončiť svoj život ....

Ako veľmi som mu rozumel. On sa však nevzdal, bojoval a telo sa pomaly, pomaličky pozbieralo. Doteraz žije, aj keď s bolesťami, chodí po svete a robí to čo ho baví a napĺňa. Jeho meno je Clemens Kuby.1)

Rozhodol som sa to tiež nevzdať a bojovať. Hľadal som riešenia ako z toho von. Vyskúšal som mnohé, niečo fungovalo, niečo nie, ale aj tak som vďačný mnohým dobrým ľuďom, ktorí ma v tom nenechali samého a pomáhali mi ako vedeli.

Čo ma však duševne ničilo najviac bol fakt, že ak sa aj niečo polepšilo, po čase sa proces regenerácie zastavil a pomaly sa to začalo vracať späť. Znova sa to zhoršovalo. Analyzoval som to (osobnostná vlastnosť - vždy hľadám príčiny a súvislosti) a hľadal som príčinu PREČO sa to takto deje, prečo to nevydrží. Telo starlo. Tou príčinou bol samotný proces starnutia! Aké jednoduché.

Toto obdobie trvalo 5 rokov. Hľadať som však neprestal, jednoducho som to nevzdal.

Tu mi veľmi pomohol autentický zážitok Roberta Kiyosakiho. Vo svojich začiatkoch, keď už jeho situácia bola na nevydržanie, chcel to vzdať a prosil svojho „bohatého otca“ o pomoc. Odpoveď bola tvrdá – ty to chceš vzdať? Zajtra je na to práve taký dobrý deň ako dnes – a zložil mu telefón. To ho neuveriteľne naštartovalo a tým sa začal jeho vzostup.

A tak som, po 5. rokoch svojho trápenia, našiel svoj antiageing (doslova „proti starnutiu“).

Prednáška o zdraví.

Navštívil som ich v tom čase dosť, táto však bola celkom iná. Ovládnuť svoj proces starnutia či dokonca sa vrátiť do svojej mladosti cez využitie génovej expresie – tak to bolo moc aj na mňa, čitateľa a fanúšika sci-fi.

Zapísal som pol zošita hoci som tomu vôbec nerozumel a na druhý deň som volal bratovi lekárovi.

„Je tu niečo úžasné ale potrebujem si overiť či také dačo je vôbec možné. Je to nová technológia, vieš...“

Zistil, že o tejto vede (epigenetika) a jej aplikácii „zámku na vek“ je celý rad vedeckých štúdií a bol prvý čo hneď po dovolenke prišiel na prednášku a pridal sa ku mne :)

Tak sme začali našu cestu k antiageingu.

Neviem ako preňho, ale pre mňa to bolo najlepšie rozhodnutie v mojom živote. Od času, keď som stál na konci svojho aktívneho života, keď ma čakalo iba predlžovanie utrpenia lebo telo dlhodobo odmietalo všetky pokusy o nápravu, sa môj život radikálne zmenil. Po pár mesiacoch sa objavila nádej lebo bolo vidieť, že ten „spätný chod“ sa dáko omeškáva. A potom, keď sa vôbec nedostavil, ale telo postupne pokračovalo vo svojej regenerácii, pochopil som, že som uspel.

Vyhral som ďalšie roky svojho života. Nie tie čo ma čakali v bezvládnosti, bolestiach a odkázanosti na iných, ale PLNOHODNOTNÝ ŽIVOT.

Zmysluplný život s funkčným telom, plným energie. Rozprestreli sa tak predo mnou nové obzory.

Je to už viac ako 6 rokov. Antiageingu sa teraz venujem naplno. Snažím sa cez neho pomôcť ľuďom a ukázať, že sa netreba vzdávať, lebo – ak ste rozhodnutý to nevzdať a prevezmete zodpovednosť za svoj osud do vlastných rúk, cesta sa vám otvorí.

Táto kniha obsahuje nielen môj príbeh ale aj návod ako to isté môžete dosiahnuť aj vy. Samozrejme, len ak budete chcieť.

Viem, že nestarnem ako iní, avšak to už dnes môže každý :)

Toto nie je obyčajná kniha

Jednak témou a jednak jej spracovaním.

Téma: Ako ovládať svoje starnutie.

Ste šokovaní? Je to vôbec možné?

ÁNO, JE TO MOŽNÉ!

Ako?

Tak, že podporíte procesy života a mladosti vo svojom tele.

Táto kniha nie je plná odborných výrazov, kde sa stratíte po tretej vete. Napriek tomu, že je postavená na najnovších špičkových vedeckých objavoch bude aj pre vás, hoci nie ste odborník v danej problematike, jednoduchá a zrozumiteľná.

Nejde nám o to aby ste uverili, chceme len aby ste mali možnosť porozumieť aké grandiózne možnosti ponúka antiageing a aký z toho môžete mať úžitok :)

Podrobnosti sa dozviete v tejto knihe a na webe.

Prečo aj na webe???

Je to jednoduché – chceme, aby ste porozumeli a vedeli tento postup aplikovať.

Pre pochopenie sú dôležité aj informácie vo forme videa a to do knihy nevložíme... :)

Najprv si ale prečítajte túto knihu – na webe je iba jej pokračovanie.

A druhý dôvod?

Žijeme v dobe zmien.

Iste ste počuli výrok:

V živote sú dve istoty – dane a smrť. Dnes k tomu pribudla aj tretia a tou je ZMENA.

Žijeme vo svete, kde sa stále niečo mení, a mení sa to oveľa rýchlejšie než sme schopní tieto procesy vnímať a to ani nehovorím o tom ako sa im prispôsobiť.

A prispôsobenie sa zmenám je podstata nášho prežitia!

Zmena je dnes to čo nám prinieslo aj túto možnosť, ktorú neustále aktualizujeme a dopĺňame na našom webe. Máte teda v rukách „živú knihu“ :)

Držíte v ruke základné info k tomu ako OVLÁDAŤ (SPOMALIŤ, ZABRZDIŤ, či dokonca VRÁTIŤ NAZAD) SVOJ PROCES STARNUTIA.

Prečo by vás to malo zaujímať?

Predstavte si, že budete mať možnosť zmeniť to, čo starnutie človeku prinesie.

Odmietnuť tie jeho nechcené „dary“ od postupnej straty zdravia a výbornej kondície svojho tela až po radikálne ochabnutie jeho funkcií po telesnej aj po duševnej stránke.

Chcete mať pred sebou to čo vidíte okolo seba? Ľudia s pribúdajúcim vekom strácajú vitalitu, strácajú energiu, telo prestáva plniť svoje funkcie a chátra.

A pribúdajú choroby a lieky...

Úpadok tela aj mysle je dnes bežná budúcnosť ľudí v našej populácii a celé sa to ešte umocňuje tým, že sa predlžuje ľudský život.

Predlženie života je super ale ruku na srdce, chcete žiť dlhšie avšak v chátrajúcom a chorom tele?

Chcete žiť v nejakom domove kde už ani nebudete vedieť kto ste a ako sa voláte?

Chcete žiť dlhšie ale byť pritom závislý na svojom okolí?

Chcete predlžovať svoje utrpenie keď telo už poriadne nefunguje?

Dá sa tomu predísť a tu je návod na to ako to zmeniť.

Návod ako zmeniť túto budúcnosť :)

A prečo TERAZ?

My ľudia máme pozoruhodnú vlastnosť odkladať veci. Tento postup však môže mať práve v tomto prípade fatálne dôsledky

Ako sa neskôr dozviete starnúť ste začali vo veku 23 rokov a telo si všetko zapamätá!

Myslím tým, či ste sa oň starali alebo mu škodili.

Problém je, že si myslíš, že máš čas. Budha.

Neodkladajte veci ktoré sa vás bezprostredne týkajú a na ktoré máte vplyv.

Začnite teraz, potom už môže byť neskoro...

Vaša budúcnosť, váš osud bude to čo si sami pripravíte!

Ako čítať túto knihu?

V našej poradni a aj na webovej stránke sú stovky klientov.

Niekomu stačí iba letmý pohľad a ihneď pochopí o čo ide a IDE NA TO.

Niekto číta a číta, pozerá videá a aj príde na konzultáciu a... stále nič :(.

Sám viem ako je to pri „čítaní s pochopením“. Ako náhle mi vypadne jedno slovo tak síce čítam ďalej ale súvislosti mi unikajú. Keď si to uvedomím tak sa vraciam dozadu a až potom keď to slovo nájdem a porozumiem mu aj s kontextom, môžem ísť ďalej...

Ide o to, že nie každý má všetko zažité na 100%.

Od svojich priateľov ktorí mi dávali pripomienky k rukopisu som dostal (okrem cenných pripomienok za ktoré som nesmierne vďačný) aj dve diametrálne odlišné odporúčania. Jedno – skráť to, píšeš o veciach ktoré každý pozná a ešte sa aj opakuješ. Druhé – konečne som to pochopil a všetko mi teraz dáva zmysel. Nechaj to tak, pekne zoširoka...

Snažil som sa vysvetliť veci čo najjednoduchšie aby nebol problém s pochopením ani pre úplného laika. Ide totiž o SÚVISLOSTI. Ak sa tie stratia tak už „nie je o čom...“ :( Som presvedčený, že téma je natoľko závažná a možnosť aby kniha skončila ležať na pulte s tým, že je to „príliš „múdre“ než by som sa s tým vôbec zaoberal...“ nestojí za to.

Ide totiž o život. O váš život!

A tak poprosím tých, ktorí sa v danej problematike orientujú viac ako iní, nech state ktoré im budú pripadať známe a triviálne jednoducho preskočia.

Za pochopenie ďakujem :)

Veda, v súvislosti s pribúdajúcimi rokmi, rozoznáva tri kategórie veku:

● Chronologický vek – to čo máme v dokladoch a začína dátumom nášho narodenia

● Biologický vek – miera opotrebovania vášho organizmu z hľadiska jeho funkčnosti

● Mentálny vek – na aký sa cítite

1) Antiageing dokáže váš biologický vek, a k tomu prislúchajúci stav organizmu, pozitívnym spôsobom meniť.

Môže ísť o:

● Radikálne spomalenie biologického starnutia

● Zastavenie procesu biologického starnutia

● Biologické omladnutie organizmu (reverzný chod)

V texte tejto publikácie a aj na webovej stránke www.antiageing.sk či v pokračovaní tejto knihy na webe www.igormayer.sk/bonusy/, (tam nájdete aj odkazy na pramene z ktorých som čerpal), budem, v záujme zjednodušenia, pre tieto tri možnosti používať slovo nestarnutie

2) Ako v texte tejto knihy tak aj na našom webe či mailoch vám občas budem tykať a použijem pre to slová v mužskom rode.

Robím to spontánne aby som zdôraznil naliehavosť posolstva pre vás osobne. Vopred sa za to ospravedlňujem, ženám zvlášť (!), a tiež za to, že to nie je gramaticky správne.

Samozrejme nechcem sa tým nikoho dotknúť ani akýmkoľvek spôsobom dehonestovať čitateľov alebo čitateľky a znižovať ich prirodzenú dôstojnosť. Robím to len a len preto a v takých prípadoch kde z kontextu vyplýva mimoriadna dôležitosť pre čitateľku či čitateľa.

Pokiaľ sa rozhodnete pridať sa do našej komunity „nestarnúcich“ tiež vám navrhnem obojstranné tykanie (kvôli zrušeniu bariéry medzi nami a pre zlepšenie vzájomnej komunikácie), pokiaľ budete mať o to záujem.

Váš

Igor Mayer

STARNUTIE,

ANTIAGEING

VEDA

„PROTI STARNUTIU“

Veda o živote

Medicína po celú svoju 5 tisícročnú históriu pomoci ľudom vychádzala z poznania toho z čoho je zložený náš „systém systémov“, naše telo, a ako „to celé“ spolu funguje.

Jej úlohou bolo jednak vysvetľovať ako telo funguje, vysvetliť prečo niekedy zlyháva a pomáhať pri náprave týchto zlyhaní. Isteže tam patrila aj prevencia, ale tá tiež vždy zodpovedala miere poznania procesov v jeho vnútri.

A to poznanie sa samozrejme vyvíjalo – od zlých duchov a zlého vzduchu, cez telesné tekutiny až po baktérie. Toto boli naši nepriatelia a ona s nimi bojovala ako vedela.

Vzdelávanie + lieky + operácie – to bolo to najlepšie čo sme od medicíny očakávali a ona nám to poskytovala podľa miery svojich znalostí.

Lieky, ako vakcíny proti kiahňam či obrne, inzulín pre diabetikov, antibiotiká proti infekčným chorobám, ale aj antikoncepčnú tabletku, až po viagru.

A v oblasti chirurgie – tam je vrcholom transplantácia – obličiek, pečene, srdca (Dr. Barnard), pľúc až po mikrochirurgiu, kde vám „prišijú“ vašu odseknutú ruku a ona bude fungovať akoby sa nič nestalo.

Aj pre toto všetko sa dnes dožívame viac rokov ako kedykoľvek predtým.

Model liečenia však narazil na svoje hranice.

Aj napriek týmto „opravám“ všetko jej úsilie končí pri starnutí. Nech robí čo môže telo postupne degeneruje, chorľavie a jeho funkcie sa rozpadajú.

Druhý problém je genetika. S ňou prišlo presvedčenie, že už všetko vieme a „buď to v tých génoch máš alebo nie“. Príroda si opäť niečo schovala a objavila sa epigenetika. Naša „kniha života“ s písmenkami G-A-T-C, sa s postupujúcim vekom totiž dá čoraz „ťažšie čítať“ a navyše sa naše gény ešte prepínajú (niečo je raz zapnuté a niečo nie a časom je to naopak).

Naše bunky sa v priebehu života opäť a opäť delia, umierajú „podľa programu“ (apoptóza) a namiesto nich sa tvoria nové.

Ani DNA pri našom narodení nie je tá istá ako tá s ktorou umierame.

Pri všetkom tom sa nedá čudovať, že sa tu môžu vyskytovať rôzne chyby (mutácie), a bunky nezomierajú „ako sa patrí“, ale stanú sa senescentnými (odmietnu zomrieť), a škodia bunkám vo svojom okolí, čo môže viesť napr. k ich nekontrolovateľnému množeniu (rakovina).

Mutácie sa môžu vyskytnúť aj v našich génoch a poriadne nám môžu skomplikovať život.

S rozvojom poznania sa tu objavila iná možnosť ako napravovanie poškodení ľudských tiel.

Čoraz viac rozumieme podmienkam, ktoré musí mať vytvorené naše telo, aby mohlo žiť a dokonca za akých podmienok bude fungovať optimálne.

A na tom je postavený antiageing - veda o podpore správneho fungovania ľudského tela napriek pribúdajúcim rokom.

Mladosť a staroba

– ohraničenia nášho života

V mladosti máš všetkého dosť čo sa ti v starobe nedostáva, zdravie, energia, vitalita.

V starobe ti ubudla energia, vitalita a hlavne zdravie – telesné i duševné a pribudli lieky... Čím si starší tým ich je viac ale veľmi ti nepomáhajú vrátiť to najcennejšie a to je zdravie. Nežiješ, iba prežívaš a často si odkázaný na pomoc iných.

Táto kniha je o tom aby to tak nemuselo byť. Môžeš mať požehnaný vek, ale nemusíš byť starý so všetkým čo s tým súvisí.

Veda ti pomôže poraziť proces starnutia, ktorý so sebou prináša degeneráciu tvojich životných funkcií.

Návod sa volá „proti starnutiu“ teda antiageing.

Vezmi ho a použi aby si zmenil svoju budúcnosť!

„...v ústavoch pre prestarnutých. Humanizmus fantazíruje o starnutí ako o období veľkej múdrosti. Idealizovaný starec síce trpí všetkými slabosťami a bolesťami chátrajúceho tela, myseľ má však bystrú a navyše 80 ročné skúsenosti. Je sveta znalý a vnukom i návštevníkom udeľuje múdre rady. Osemdesiatnici 21.storočia takému obrazu ale nezodpovedajú. Ohromný pokrok v biológii a medicíne predĺžil dobu chátrania našej mysli a osobnosti a mnohokrát iba pomocou monitorov, počítačov a púmp udržuje pohromade našu zbierku dysfunkčných biologických systémov.“

Y. N. Harari – Homo Deus / Stručné dejiny zajtrajška – strana 328

Dnes obrovské množstvo ľudí hľadá riešenie na jediný problém:

Ako žiť, čo mám robiť, aby som zostal zdravý/-á a vo výbornej kondícii čo najdlhšie? Odpoveďou na túto otázku je životný štýl antiageing.

„Na rozdiel od všeobecného názoru, starnutie nie je otázkou, či máte alebo nemáte "dobré gény" - je to o tom, ako fungujú vaše gény.“ ...

„Teraz je podstatné, aby sme k predlžujúcemu sa veku boli schopní pridať normálny život. Teda dožívať sa vysokého veku, ale netráviť starobu napojení na prístroje v nemocnici.“

„Páči sa mi predstava, že jedného dňa bude môcť každý z nás zomrieť v skutočnosti zdravý.“

Joe Chang, autor knihy Mýtus starnutia (The Aging Myth)

Čo je zdravie?

Naše telo sa skladá zo špecializovaných buniek (5 základných druhov a rad typov) podľa určenia svojej funkcie. Bunka, ako najmenšia stavebná a funkčná jednotka, sa potom združuje s inými bunkami a spolu tvoria tkanivá a orgány.

Z hľadiska funkcií sú tieto združené do systémov (sústav) s rôznymi účelmi. Srdcovo-cievny systém, nervový systém, pohybový systém, dýchací systém, tráviaci systém, vylučovací systém,...

Tieto navzájom spolupracujú a preto môžeme na naše telo pozerať ako na systém systémov ktorý má jediný účel - udržať nás pri živote.

Svetová zdravotnícka organizácia (WHO) definuje zdravie ako

„stav kompletnej fyzickej, duševnej a sociálnej pohody a nielen ako stav neprítomnosti choroby a slabosti“. Podľa tejto definície SZO, 70 – 95% populácie je nezdravých. 1)

Wikipédia uvádza:

„Zdravie je telesné, duševné a sociálne blaho. Je to opak choroby nielen jej neprítomnosť alebo poruchy funkcie. Zdravie je forma existencie organizmu, ktorá sa buď vylučuje s chorobou, alebo prechádza do choroby.“ 1)

Opakom zdravia je choroba.

„Porucha zdravia, presnejšie porucha telesných, kognitívnych, sociálnych a /alebo psychických funkcií, ktoré zreteľne negatívne ovplyvňujú výkonnosť a zdravie organizmu... 1)

...Choroba je každá odchýlka od normálneho priebehu životných procesov živočícha a človeka.“ 2)

Mimochodom proces starnutia je tam uvedený medzi vnútornými faktormi chorôb!

Ak naše systémy fungujú správne, správne navzájom spolupracujú a my sa cítime dobre, mohli by sme o sebe povedať, že sme zdraví.

Podporovať zdravie a vitalitu, napriek pribúdajúcemu veku, o tom je antiageing.

Starnutie, dôsledky starnutia

Starnutie

Toto spravidla nebýva tá NAJ časť nášho života...

Naše organizmy podliehajú zmenám, ktoré nás príliš netešia. Už od nepamäti ľudia preto hľadali elixír mladosti aby sa týmto sprievodným javom pribúdajúcich rokov vyhli.

V podvedomí všetci chceme a hľadáme spôsob ako žiť dlhý ale hlavne zdravý život. Prečo? Lebo sa chceme vyhnúť dôsledkom starnutia.

Dôsledky starnutia

Čo nám prináša starnutie?

„Dary“ o ktoré vôbec nestojíme a veľmi radi by sme sa bez nich zaobišli.

Ide o celkový telesný a duševný úpadok = chátranie organizmu, ktorý sa prejavuje napr.:

● Zhoršovaním zdravotného stavu a s tým pribúdanie chorôb a liekov

● Kumuláciou odpadu v tele (starecký zápach)

● Stratou energie a vitality

● Odumieraním mozgových buniek, degeneratívnymi zmenami na mozgu

● Stratou duševných schopností (zmenami intelektu, zlé prispôsobovanie sa zmenám, strata kreativity a schopnosti sústrediť sa, bojazlivosť, zhoršovanie schopností riešiť problémy, strata záujmu o svoje okolie...)

● Vzrastaním neistoty, podráždenosti, ochabovaním pamäti (zabúdanie) a schopnosti prijímať nové poznatky, uzavieraním sa do seba, prehnanou opatrnosťou a kritickosťou či odsudzovaním iných ...

● Stratou sexuálneho zdravia a schopností

● Poruchami spánku

● Zhoršovaním zraku, sluchu a chuti

● Ukladaním tuku v cievach a s nimi súvisiace problémy

● Spomalením pohybov

● Stratou termostatickej rovnováhy (schopnosť prispôsobiť sa teplu alebo chladu)

● Znížením odolnosti voči stresu, zhoršovaním schopnosti adaptácie na zmeny

● Stratou svalov a vody v tele – základ pre ďalšie zhoršovanie stavu...

● Nadváhou až obezitou ako štartovacou pozíciou pre radu chorôb

● Ochabovaním zmyslového vnímania

● Poruchami vylučovania ( nedobrovoľný únik moču a na druhej strane zápcha )

● Vráskami, stareckými škvrnami, výrastkami a ochabovaním kože

● Narastajúcou závislosťou na tretej osobe

● Obavami z budúcnosti

Slušný zoznam, všakže – a to je iba výber. Je toho ďaleko viac :(

Čo o tom píšu iní:

„Sociálne problémy staroby“

Starý človek nie je charakteristický iba svojim vekom, sociálnym stavom a potrebou pomoci, vyznačuje sa i krehkosťou, podobnou pri detskom veku. Vzniká narastajúca závislosť na inej osobe. Trpí bolesťou, utrpením, nezdarmi, ale i úzkosťou, nepokojom, obavami z budúcnosti, samoty, choroby, závislosti či chudoby (často je nemajetný a závislý na dôchodku). Mnoho razy trpí pohŕdaním zo strany okolia (kult mladosti v súčasnom živote). 1)

Radšej nebudem ďalej pokračovať.

Ešte donedávna platilo, že so starnutím ste nemohli urobiť nič.

„Proti veku nieto lieku“. „Staroba – choroba“ a podobne. Iste poznáte tieto výroky.

Dnes to už neplatí - máme tu antiageing :)

Čo si máme predstaviť pod pojmom antiageing?

Súbor postupov a aplikácii ktoré, ak ich budeme používať, nás zbavia práve uvedených problémov spájaných so starnutím.

Antiageing (antiaging) sa vlastne skladá z dvoch slov. „Anti“ je zrejmé – slovo znamená „proti“ a „ageing“ (aging) znamená „starnutie“.

Spolu po slovensky PROTI STARNUTIU.

Proti tomu všetkému zlému čo nám starnutie prináša.

Dnes už existujú postupy a technológie, ktoré môžeš použiť za účelom AKO NESTARNÚŤ, jednoducho s cieľom:

Zostať zdravý až do svojho posledného dňa.

Že si o nich doteraz nevedel? Práve držíš v ruke knihu ktorá zaplní túto medzeru :)

Poznámka – v odbornej verejnosti existuje názor, že aplikáciou antiageingu smerujeme vlastne k predĺženiu života (Life extension) 2)

Tento pohľad je prežitý. Ľudský vek sa predlžuje tak či tak. V našom poňatí antiageingu ide o predĺženie doby počas ktorej bude naše telo fungovať v ideálnom stave a to pripomína našu mladosť :) K tomu sa neskôr podrobnejšie vrátime.

Antiageing v modernom poňatí treba chápať ako predĺženie mladosti.

A ešte jedna poznámka. Mnohí si predstavujú, že za antiageingom sa skrýva nejaký krém proti vráskam alebo plastická operácia – všetko preto, aby sme zvonku vyzerali mladšie a dámy boli krásne.

Nepodceňujeme ani tento pohľad, ale o čo ide v tejto knižke nie sú pribúdajúce vrásky. My cielime hlbšie, do nášho vnútra. A viem vám sľúbiť, že ak problémy starnutia vyriešite, objaví sa to aj na vašom zovňajšku, teda aj na pokožke – a radikálne! :)

Ako sa prejavuje život v tvojom tele?

Dýchaš, prijímaš potravu a tú tráviš, aby si z nej dostal energiu a živiny pre svoje bunky, pre ich správnu funkciu, aj ako stavebný materiál pre nové. Čistíš svoje telo a vylučuješ odpad, rastieš, hýbeš sa, vieš sa reprodukovať, reaguješ na vonkajšie podnety. Spíš a relaxuješ pre podporu obnovy správnych funkcií tela. Srdce pumpuje krv a roznáša živiny po tele, imunitný systém bojuje proti votrelcom, regeneračný zase zabezpečuje nutné opravy, bunky sa delia, tie staré umierajú a nové nastupujú na ich miesto, skrátka tvoj „systém systémov“, tvoje telo robí všetko čo má, aby si bol v tej najlepšej forme a ty si to vlastne ani neuvedomuješ.

Dovtedy kým všetko funguje ako má.

Čo sa vlastne deje v našom tele keď starneme?

Tieto funkcie postupne degradujú, tvoj perfektne vyladený orchester na čele s dirigentom mozgom začína hrať v pomalšom tempe a kde tu sa ozve aj falošný tón.

Telo má vysokú schopnosť sa samo opravovať, je to prirodzená vlastnosť všetkého živého a naše telá nie sú výnimkou. Skúša sa dať samo do poriadku a keď to nestačí je tu medicína – tú si voláme na pomoc.

Vážení čtenáři, právě jste dočetli ukázku z knihy Antiageing.
Pokud se Vám líbila, celou knihu si můžete zakoupit v našem e-shopu.